# Enric Duran i Tortajada

Enric Duran i Tortajada (València, 27 d'agost de 1895 - València, 28 de juny de 1967) va ser un poeta i dramaturg valencià, germà de l'escriptor Miquel Duran de València, amb el qual va escriure algunes obres en col·laboració.

## Biografia

Son pare, Miquel, natural d'Andorra, era agent comercial, i sa mare, Ciril·la, era mestra i natural de Benimodo. Molt jove, als 16 anys, va morir son pare, cosa que el va a fer decidir-se a continuar amb el treball del seu progenitor, encara que no deixà d'escriure i tot i col·laborar amb diverses publicacions de caràcter periòdic.
Entre altres revistes i diaris va col·laborar a Avant, Valencia Cultural, El Cuento del Dumenche i València Mensual, de la ciutat de València; El Progreso de Xàtiva; Tierra Levantina, de Buenos Aires; i Senyera, de Mèxic. L'any 1915 va ser vocal de la primera junta directiva de Joventut Nacionalista Republicana. L'any 1930 va fundar amb Francesc Almela i Vives la sèrie Nostra Novel·la. Durant la Guerra Civil va ser regidor i tinent d'alcalde de l'Ajuntament de València.
En la seua obra poètica, considerada mostra del "Paisatgisme sentimental", segueix la ruta marcada per Teodor Llorente. A més fou amic de Nicolau Primitiu, amb qui mantenia correspondència.
Va ser un dels signataris de les Normes de Castelló, l'any 1932.
Va pertànyer a l'Agrupació Valencianista de la Dreta, constituïa el 22 d'octubre de 1933, i que tingué un breu funcionament.
Participà, com alumne, dels primers cursos de "Llengua i cultura valencianes" que es donaren a la Universitat de València l'any 1954.

## Obres

(llista no exhaustiva)

### Teatre

* 1919 La senda azul, Teatre Olympia de València
* 1921 Tronada d'estiu, Teatre Lírico de València
* 1921 Beniflors, sarsuela en dos actes, en col·laboració amb Eduard Mallent, música de Manuel Palau
* 1929 Les dones són el dimoni, amb Miquel Duran de València, Barcelona
* 1931 Ahí va un cassador! (sic), amb Miquel Duran de València, Teatre Alkázar, València, 4 de gener
* 1932 Un home de sort, amb Miquel Duran de València, Teatre Valencià, 18 de novembre
* 1934 Paraís sis, tercer pis, amb Miquel Duran de València, Nostre Teatre, València, 23 de febrer

### Narrativa

* 1916 La predicció, conte publicat a El cuento del Dumenche
* 1930 Un drama en un poble, conte publicat en la col·lecció Nostra Novel·la.
* 1931 Ninots de falla, conte publicat en la col·lecció Nostra Novel·la.
* 1931 Els ulls de l'espirit, conte publicat en la col·lecció Nostra Novel·la.

### Poesia

* 1942 Els sonets de la llar
* 1942 Les cançons de l'horta
* 1945 Poema de València
* 1947 El poema de l'aigua
* 1949 El ramell líric
* 1952 Les hores clares
* 1957 Lejanías azules. Successor de Vives Mora. València.
* 1961 La crónica viajera
* 1963 Semprevives. Antologia poètica.
* Pomell de rimes
* Poemes i madrigals
* Retaule vicentí

## Referències

* 1 2 «Enric Duran i Tortajada | enciclopèdia.cat». www.enciclopedia.cat. [Consulta: 7 febrer 2018].
* 1 2 3 4 5 «memoriavalencianista.cat · La hiperenciclopèdia històrica del valencianisme · Fundació Josep Irla». www.memoriavalencianista.cat. Arxivat de l'original el 2018-02-08. [Consulta: 7 febrer 2018].
* ↑ Espinet i Burunat, Francesc; Tresserras i Gaju, Joan Manuel. La gènesi de la societat de masses a Catalunya, 1888-1939. Servei de Publicacions de la Universitat Autónoma de Barcelona. 1999. ISBN 84-490-1557-X
* ↑ Provincias, Las. «Enric Duran i Tortajada canta a Valencia. Las Provincias». www.lasprovincias.es. [Consulta: 7 febrer 2018].
* ↑ Gorgues i Zamora, Vicent. Literatura valenciana. Cultiva Comunicación S.L. Colección Estudios Número 90. 2009. ISBN 978-84-9923-007-8
* ↑ Climent Martínez, Josep Daniel «[http://societatbibliograficavalenciana.es/documentos/pasiones_libro.pdf Nicolau Primitiu Gómez Serrano i els inicis de l'editorial Sicània]». Pasiones bibliográficas.
* 1 2 García Frasquet, Gabriel. Literatura i societat a la comarca de La Safor (1833-1936). Biblioteca Sanchis Guarner. Institut Interuniversitari de Filologia Valenciana. Publicacions de l'Abadia de Montserrat. València/Barcelona. 2000. ISBN 84-8415-225-1
* ↑ Cortés, Santi. Manuel Sanchis Guarner (1911-1981): una vida per al diàleg. Volumen 59 de Biblioteca Sanchis Guarner. Universitat de València, 2002. ISBN 9788484154136
* ↑ «Biblioteca de l'Acadèmia Valenciana de la Llengua». [Consulta: 8 febrer 2018].

## Bibliografia

* Manuel Casaña Taroncher. «Enric Duran i Tortajada». Las Provincias, 27-08-2008. [Consulta: 29 agost 2008].
* (castellà) Article Enric Duran i Tortajada de l'Enciclopedia de la Comunidad Valenciana. Editorial Prensa Valenciana. València, 2005. ISBN 84-87502-56-3